बाह्र माधो ने अपने बापू गी ब्याह् दी सारी गल्ल सुनाई, राधू दे ब्याह् पर पटवारिया ने कोई खेढ खेडी। ओ उस कुड़ी गी कुतै होर दुआना चाह्न्दा हा पर माधो ने मामला सम्हाली लैता ते राधू बोई गेया। माधो नईं होन्दा तां कुश्वा जान्नी गी खाल्ली गै परतोना पेई जन्दा। सारी गल्ल सुनियै कर्मा बड़ा खुश होआ। जेल्लै ए गल्ल मुक्की तां कर्मे ने आखेया, ‘तूं हून अड्डे आला टैंटा छोड़। मेम साह्ब आखा करदी ऐ इन्दे कन्नै चार दिन रमान्ना दा टिकियै रेई लै।’ ‘बापू तुगी सेई ऐ जे ए शैह्री लोक मिगी बिन्द चंगे नईं लगदे। असेंईं ए लोक कदूं मनुक्ख समझदे न ! तूं गै सम्हाल इनेंगी।"